als_Latn dik_Latn sag_Latn
Në Kosovë sot mbahet mbledhja e parë e kuvendit, të dalë nga zgjedhjet e parakohshme parlamentare të 8 qershorit. Por, zgjedhja e organeve drejtuese të tij mund të shfaq probleme. Kryetari i Partisë Demokratike, Hashim Thaçi, tha sot pas mbledhjes së kryesisë së kësaj partie se institucionet e reja do të ndërtohen në përputhshmëri të plotë me rezultatin zgjedhor të tetë qershorit, që sipas tij përcakton qartë besimin e qytetarëve. Por, nga koalicioni opozitar thonë se janë ato që i kanë numrat e nevojshëm për të ngritur institucionet. Kreu i AAK-së Haradinaj tha se shpreson që partitë politike të pakicave kombëtare, të përfshira në Parlament, do të përkrahin koalicionin LDK-AAK-Nisma. Ky Koalicion, së bashku me Vetëvendosjen, janë zotuar se nuk do t’i përgjigjen asnjë ftese të mundshme të Partisë Demokratike për formimin e qeverisë së re të Kosovës. Sot do të jetë testi i parë i legjislaturës së re pë ti dhënë fund krizës politike. Nëse nuk gjendet një rrugëdalje, një opsion mund të jenë dhe zgjedhjet e parakohëshme.
als_Latn